OpenLLM-France/wikimedia huggingface dataset:
# Pedenn diouc’h ar mintin (Canticou spirituel evit ar Missionou, retrejou, ha communion ar vugale)

Oberennoù damheñvel pe handelvoù all zo ivez, gwelout Pedenn diouc’h ar mintin.
| ◄ An Actou | Pedenn diouc’h ar mintin | Litaniou Jesus ► |
En ano an Tad, hac ar Mab, hac ar Speret-Santel. Amen.
Veni, Sancte Spiritus, reple tuorum corda fidelium, et tui amoris in eis ignem accende.
Emitte spiritum tuum, et creabuntur :
Et renovabis faciem terræ.
Deus, qui corda fidelium Sancti Spiritus illustratione docuisti, da nobis in eodem spiritu recta sapere, et de ejus semper consolatione gaudere. Per Christum Dominum nostrum. Amen.
O Tad, Mab, ha speret-Santel, Me gred ouc’h un Doue eternel, Crouer an oll, partout presant. Me oc’h ador devotamant.
Me gred ouc’h tri ferson divin, Ho tri egal, quer bras, quen dign, Distinc en eil diouc’h eguile ; Un Doue ho tri, nonpas tri Doue.
Me gred ouc’h just ha galloudus
Da rei d’ar viç ha d’ar vertuz Diouc’h ar mirit ar recompanç, Punition diouc’h an offanç.
Me gred an Incarnation Ha myster hon Redemption ; C’hui Mab Doue, en em c’hreat den Evit pren’an natur humen.
M’oc’h ador, Jesus va Zalver, Er sacramant eus an Auter ; Me gred emouc’h ennâ presant Guir den, guir Doue realamant.
M’ho trugareca, va Autrou, Eveus oc’h oll mad oberou Em andret e particulier, Hac en andret ar bed antier.
Me bromet heulya eveziant Hyrio lezen va Badizyant ; Hac a renonç d’an oll viçou, Ha d’an oll dentacionou.
Consacri a ràn va dervez D’ho cloar, ha d’am silvidiguez ;
Hac ec’h offràn va oll boanyou E pinigen d’am pec’hejou.
Roit dìn ho penediction, Ma labourìn en union Gant ar fatic en deus er bed Gueichall va Jesus quemeret.
An oll Oferennou santel, Oll vertuziou an dud fidel, Oll œuvrou mad an deiz hyrio, M’o offr deoc’h, roit dìn perz enno.
Me receo gant soumission Eus ho tourn pep affliction ; Roit dìn ho craç, m’am sicouro Da souffr gant joa bete’r maro.
Guerc’hes Vari, guir Vam Doue ! C’hui so va fisianç e c’houde ; Ha c’hui Sant Joseph, e fried ; Ouzoc’h ho taou m’en em erbed.
Oll Ælez, Sperejou eürus, C’houi, va Æl mad carantezus, Va mirit diouc’h an ærouant, Diouc’h pec’het, diouc’h goal accidant.
Ispicial va sant Paëron (Maërones), C’hui so va squer ha va Fatron ; (va Fatrones ;)
M’ho ped hyrio d’am asista, Ha d’am sicour d’oc’h imita.
Sant Paul, quenta Escop Leon, D’an Escopti quenta Patron, Pliget gueneoc’h intercedi E faver an oll Escopti.
Ha c’hui, Sant Patron hor Parrès ; (Patrones ;) Hon eus dreist oll choaset exprès, Evit Patron dirac Doue (da Batrones), Me suppli dreist oll ive.
Oll Sent, Sentezet glorius, Pedit evidon va Jesus, Ma raï dìn en e garantez Tremen ar rest eus va buez.
Me recommand deoc’h, va Doue, Ar Pab, hon Escop, hon Roue, Ar bed antier e general, Ha va oll dud e spicial.
Roït d’ar vugale Badizyant, D’ar re just graç perseverant, D’ar bec’heurien conversion, D’an anaoun remission.
# Pedenn d’am menez

| ◄ Diskar-Amzer | Pedenn d’am menez | Koukoug ► |
* P’eo gwir, o va menez, c’houi ho peus rôet d’in
* Ar galloud, an Awen da ganan bep mintin
* Ho tremwelou ec’hon, grit m’hellin echui
* Al levr ’m eus digoret a-ratoz ’vidoc’h-c’hui !
* Roït d’in an amzer d’e skriva penn-da-benn
* ’Vit ma kavor ennan e pep gwerz ha linenn,
* ’Keit ma komzor hor yez, ’pad m’he lennor ive,
* Karantez sakr ar Vro a c’hoursao va ene !
* O va leuskit, Menez, eur pennad c’hoaz dihun :
* Me guzul ar fizians, ne c’hlac’haran nikun.
* Eun deiz da zont, moarvat, Spered Breiz war ho lein
* A vo d’am c’henvroïz ar Steredenn a vlein !
* Peurc’hraet va holl labour ha dor va zi prennet,
* Me a yelo hep keuz da c’hourvez er vered,
* Evurus o selaou, dindan ar gwez ivin,
* Evn ar Vro o richan, e splannder ar mintin.
# Pedenn eun tad maro er Brezel

| ◄ Fizians atao ! | Pedenn eun tad maro er Brezel | Viktor ar Re Varo ► |
« Bez eur zoudard a dle beza e-lec’h ez eo kouezet. » Kabiten F. M. Retour, lazet en asailh Tahure.
* Tremeniad, pa gavi, en tu-man d’al linenn,
* Va mibien, glac’haret, o vont izel o fenn,
* Tosta kerkent outo, a-berz o zad maro
* A zo bet douaret heb merk hag heb hano,
* Evel kalz a re-all kouezet er memes de
* Ha stlapet eveltan ’n o diweza gwele,
* Eur foz toullet dillo ha primoc’h c’hoaz stouvet,
* Abaoe, meur a wech kollet, adkemeret.
* Daoulina war eur bez pe harpa ouz eur groaz,
* Gant esperans da gaout va roud er bed-man c’hoaz,
* A vije evito eun enklask didalvez ;
* Hen lar d’ezo goustad, met gant hardizegez…
* E c’hallont her sonjal, va hunvre vije bet
* E bered va farroz beza eun de laket ;
* Nemet, pa ’z oun marvet evit difenn ar Frans,
* Em lezit en talben beteg an delivrans,
* E-mesk va c’henvroïz sebeliet eveldoun,
* Piou oar ken e pelec’h !… Ne gollor ket hon c’houn :
* Diwezatoc’h ar bobl raio perc’herinaj
* E chapel hon Envor, da baea an truaj
* Hon eus holl gounezet ’vit beza bet falc’het
* O trec’hi ’vid ar Gwir a-eneb trubarded.
* N’eus ket kaeroc’h maro ’get, heb fallgaloni,
* Mervel war eun dachen ken sakr hag hon hini ;
* Hon plas a zo aman ’vid atao he diwall
* Ha diskouez da viken ez omp tud didamall.
(1918).
# Trente mélodies populaires de Basse-Bretagne (1931)/Guerz ar vechantez

Oberennoù damheñvel pe handelvoù all zo ivez, gwelout Gwerz ar véchantez ha Sikour hor Zalver.
| ◄ Skraperez | Guerz ar vechantez | Souben al lez ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Oll verc’hed ar barrez, ha c’hui ive, pôtred,
* Selaouit oll eur zôn a-nevez kompozet.
* Var benn eun dorfetourez
* Henorapl dre he lignez
* Lazet he mab bian
* Araog ar vadiziant.
* II
* Ar bâl ganthi ’n he dorn, e teu dar gêr ar verc’h,
* An tad a wel he drem drouklivet ’vel an erc’h
* Ha pebeuz spount evithan,
* Pa wel er park dirazhan,
* Er park gant al loened
* Ar c’horf dizoloet !
* III
* Gant eur vouc’hel e klask laza ’n dorfetourez
* Met hi zo tec’het kwit gant ar bugelig kez
* Ha n’eo ket êt da guzat :
* An dour en e daoulagad
* D’eur barner ech anzao :
* Me virit ar maro.
* IV
* En va bugaleach fur ha santel bepred
* Me voue er panteou d’am c’huezeg vloaz kollet
* Oh ! na dit ket, merc’hedou,
* Morse var dro ’r panteou
* ’ Met dindan daoulagad
* Ho kerent ho tud vat.
* IV
* Mevelien ar bourreo var ar blasen zo deut
* Ha krena ’ra ’r pave gant ar c’harrad keuneut ;
* Na zervich ket d’in vouela
* Rag abenn eun beur ama,
* An dorfetourez ’vo
* Ludu ha glaou bero !
L’emploi du si naturel dans les deux premières phrases de cette mélodie fait penser tout d’abord qu’elle est construite dans le 1$^{er}$ mode du plain-chant avec si naturel. Mais l’apparition du si bémol dans les phrases suivantes établit clairement la modalité hypodorienne. Le caractère expressif inhérent à ce mode communique à la mélodie un remarquable cachet de grandeur.
Toutes les phrases qui la composent sont carrées, sauf la dernière qui renferme cinq mesures.
# Trente mélodies populaires de Basse-Bretagne (1931)/Mona

| ◄ An eol a zao | Mona | Ar vaouez tapet mat ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Touez an aleg var ribl ar c’houeren
* He zreidigou ’bars an dour
* Monig a vouel, beuzet en anken
* Dilezet gant an traïtour
* II
* Dour ar wazig en deus kendalc’het
* Da ruilh laouen dre ar vro,
* Plac’hig yaouang, da galon rannet
* A jomo tenval atao.
Cette admirable mélodie est dans le premier mode du plain-chant avec si naturel.
# Trente mélodies populaires de Basse-Bretagne (1931)/Kaonv d’ar yaouankis

Oberennoù damheñvel pe handelvoù all zo ivez, gwelout Kanvow.
| ◄ Gant ar vombard hag ar biniou | Kaonv d’ar yaouankis | Ar Boutaouer ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
I
An dud yaouang pa zimezont Na ouzont ket petra ’ reont
$\left\$
bis
(Diskan)
Ah ! pebeuz tristidigez ! Ah ! pebeuz kalounad !
Pa dremen ar yaouankis, échu an amzer vat !
II
Kredi a reont, an dudou kez, E kuez an aour a veg ar gwez
$\left\$
bis
III
Pa dal eo red atao poania Alies ’vit gounid netra.
$\left\$
bis
IV
Kredi a reont gant karantez E rener mat eun tiegez,
$\left\$
bis
V
Pa dalv karantez eb labour Na c’hounit ket eur banne dour.
$\left\$
bis
VI
Mignoned, abars dimezi Klozit eul liorz ’tal ho ti.
$\left\$
bis
VII
C’hui lako ennhan bep eil tro Goude ’n eured tri bod c’huero,
$\left\$
bis
VIII
Bod nec’h a ziou, bod klem a gleiz Ha bod ran-galon en ho c’hreiz.
$\left\$
bis
IX
Tro-var-dro greun pasianted, Ha mont alies d’ho guelet ;
$\left\$
bis
X
D’ho doura mat, dour a vezo, Euz ho taoulagad e kuezo.
$\left\$
bis
XI
Setu va son, brema, va zud, Ervez ho c’hoant, klaskit ho klud.
$\left\$
bis :
La première phrase de cette chanson est construite dans le premier mode du plain-chant avec si naturel (mode de l’Ave maris Stella),
La seconde phrase, servant de refrain, dans laquelle apparaît le si bémol, est dans le mode hypodorien.
Cette mélodie, qui est composée de deux phrases de six mesures, a un grand caractère ; le refrain surtout présente dans sa concision, une intensité d’expression remarquable.
# Trente mélodies populaires de Basse-Bretagne (1931)/Kimiad an Ene

Oberennoù damheñvel pe handelvoù all zo ivez, gwelout Kimiad an Ene.
| ◄ Peden an Arvoriz | Kimiad an Ene | Eur zon kerné ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Pa dec’h kwit euz ar c’horf, an Ene lavar’n eur nijal
* — ’Vit eur pennad ebken me ia da jom’bars ar bed all
* Pa zono fin ar bed
* Ganen vezi kavet :
* Goude’r varn ziveza
* Ganen’teuï da veva
* II
* — Ene kêz ’benn neuze va ludu da netra vo êt
* — Korf kêz, ô bez dinec’h, rag sur e vezi adkavet,
* Doue roaz deomp-ni
* Eur c’horf da bep hini,
* Ken eâz e vo dezha
* Hen lakat d’adveva.
Cette mélodie est dans le mode mineur, qui n’est pas à beaucoup près le mode le plus répandu qu’il y ait en Bretagne. Sa construction rythmique serait tout â fait régulière, sans l’apparition d’une mesure à 9/4 dans la phrase finale.
# Trente mélodies populaires de Basse-Bretagne (1931)/Kloareq Tremelo

| ◄ Pebeuz kelou | Kloareq Tremelo | Ar vrozig ruz ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Ar c’hloareg a deuz’ a Tremelo
* A deu d’an daoulam dre ar vro :
* He zousig’ zo tost d’ar maro.
* II
* — Perag, soner, seni ar glaz ?
* — Da zousik’zo maro siouas !
* Ema douget d’ar wered vraz.
* III
* — Perag douar var an arched ?
* Beleg, taolit dour benniget,
* Varc’hoaz va flas vo er wered
* IV
* Eureujet omp gant hor c’hrouer,
* Eb beza dirag an aoter,
* Me ia da gousket’n he c’henver.
Cette mélodie, empreinte d’un caractère si profondément douloureux, est dans le 1$^{er}$ mode du plain-chant avec si naturel. Elle se compose de trois membres de phrase dont le premier renferme quatre mesures et les deux autres trois mesures.
# Trente mélodies populaires de Basse-Bretagne (1931)/Kanaouen evit dansal

Oberennoù damheñvel pe handelvoù all zo ivez, gwelout Cannen evit dansal.
| ◄ Gourc’hemennou doue | Kanaouen evit dansal | Eur weladen en ifern ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
Cette chanson appartient à la classe des chansons de danse alternées qui s’exécutent toujours à deux voix et dans un diapason assez élevé. La présence obligée de deux chanteurs n’a pas pour but de présenter le motif sous forme de duo, mais de rendre la fatigue moins grande en la divisant. Un des chanteurs entonne la première phrase, l’autre lui répond et ainsi de suite. Comme ce dialogue musical ne doit pas apporter la moindre perturbation à l’unité rythmique, chaque chanteur a soin d’attaquer avant le début de sa phrase, les dernières notes de la phrase chantée par son partenaire. Il se produit ainsi à la fin de chaque période un rinforzando résultant de la superposition des deux voix, qui imprime un nouvel élan au chant et à la danse.
L’air de cette chanson sert d’accompagnement à la danse appelée bal.
Nous ne donnons pas la suite des paroles qui dans ce genre de chansons n’ont qu’un intérêt secondaire. On a l’habitude en Bretagne d’appliquer à ces thêmes de danse n’importe quelle poésie dont le rythme s’accorde avec le rythme musical.
# Trente mélodies populaires de Basse-Bretagne (1931)/Kenavo d’ar yaouankis

Oberennoù damheñvel pe handelvoù all zo ivez, gwelout Kenavo d’ar iaouankis.
| ◄ An Ader | Kenavo d’ar yaouankis | Gant ar vombard hag ar biniou ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
I
Ar yaouankis zo eur boked Kaerra hini zo er bed
$\left\$
Bis
Kaerra hini zo er bed
Pa deuï an oad, hag e teuio
O ié tra la la la di ra la di ra
Ar boked a c’hoenvo
Dizale c’hui welo.
II
Ar yaouankis zo eun unvre Da frealzi an ene
$\left\$
Bis
Da frealzi an ene
Dizale c’hui a zihuno
O ie tra la la, la di ra, la di ra.
Ha, siouas, a ranko
Poania ’vit mont en-dro. :
La première partie de cette mélodie est dans le mode hypolydien avec terminaison sur la médiante (variété syntono-lydienne).
Dans la seconde partie, quand apparaît l’ut naturel, la mélodie change de mode et sa terminaison se fait une quinte au-dessous sous une tonique hypodorienne. Il est à remarquer que dans le deuxième membre de cette seconde période, l’ut dièse reparaît : cette note étrangère au mode hypodorien produit une modulation passagère et un rappel de la modalité hypolydienne qui donne à la conclusion une grande impression de fraîcheur.
Si on analyse cette mélodie au point de vue rythmique, on rencontre dans la première partie deux phrases de six mesures qui se décomposent chacune en deux membres de trois mesures ; le deuxième membre de la seconde phrase se répète deux fois. La seconde période se compose de deux phrases : l’une de sept mesures, l’autre de six mesures.
# Trente mélodies populaires de Basse-Bretagne (1931)/Lavaromp ar chapeled

Oberennoù damheñvel pe handelvoù all zo ivez, gwelout Jesus tentet ha Drindet santel.
| ◄ Souben al lez | Lavaromp ar chapeled | Ar Baradoz ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Lavaromp ar chapeled, stouet var an douar ;
* Jezus a zell ouzomp divar ar menez kalvar ;
* Ne domp nemet pec’herien ha peorien gwirion,
* O Jezus, salver mat, deut da rei deomp nerz-kalon
* II
* Piou ’n dije guir da glem dindan ar poaniou garo
* Pa wel Jezus, mab Doue, o kerzet d’ar maro,
* Eb lezer eur glemmaden e kreiz e dourmanchou,
* O Jezus, deskit deomp penôz karet hor poaniou
Ce beau cantique, empreint à un si haut degré d’un sentiment d’austérité et de « détachement », est dans le mode dorien. Dans la musique grecque, le mode dorien, comme l’ordre dorique en architecture, avait pour caractères distinctifs la fermeté, la sévérité et la sobriété.
Ce mode est basé sur une dominante : aussi sa terminaison ne conclut pas. L’expression vague et indéterminée de la cadence dorienne donne ici à la mélodie un singulier cachet de grandeur.
# Trente mélodies populaires de Basse-Bretagne (1931)/Me voa deut beteg aman

Oberennoù damheñvel pe handelvoù all zo ivez, gwelout Me a zo deut betek aman.
| ◄ Ar vrozig ruz | Me voa deut beteg aman | An eol a zao ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Me voa deut beteg aman
* Da gana da zansal
* Allas ! dirag Marianna
* Me na gredan ket gwikal.
* II
* Abaoue m’he deus taolet
* Eur zell tener varnhon
* Va mouez a zo diraouilhet
* Ha tomet eo va c’halon
* III
* Ha brema ni zaï en dro
* Laouen oll ha seder
* ’ n eur gana beteg ma vo
* Peurskuizet hon divesker.
Cette chanson de Cornouailles est dans le mode phrygien. Le phrygien, comme le dorien, est basé sur une dominante, et sa terminaison, dans laquelle le sens reste suspendu, déroute un peu notre oreille.
Bien qu’elle ait été recueillie à Plestin, cette chanson est originaire de Scrigniac en Cornouailles.
# Trente mélodies populaires de Basse-Bretagne (1931)/Pebeuz kelou

Oberennoù damheñvel pe handelvoù all zo ivez, gwelout Pebezh keloù.
| ◄ Eur zon kerné | Pebeuz kelou | Kloareq Tremelo ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Pebeuz kelou, siwaz, va Doue !
* E meuz hirio resevet
* Marivonig va gwir garante
* A glevan zo dimezet
* Marivonig, kaerra bleuen
* Ar yaouankiz er vro-ma
* Oh ! na me zo trist va flaneden ;
* Va c’halon a venn ranna.
* II
* Dre ama kement park a welan
* A gomz d’in euz Marivon ;
* O tremen ’kenver ar poul-kanna
* ’ Meuz het eur glac’har eston ;
* ’ Touez ar brugou hag al lanneg
* Lec’h oun bet ken aliez,
* Oh ! me meuz ranket vouela doureg
* O sonjal e Monik kez.
* III
* Kenavo brema da virviken,
* Va mignoned a Blestin ;
* Evit diwaska ker braz anken
* Me zaï pella ma c’hellin ;
* Eur bod brug hag eur bod balan
* ’ Meus troc’het er parkeier
* E koun an durzunel a garan
* Siouaz ! ’baoue keït amzer.
Cette mélodie est dans le mode mineur. Au point de vue du rythme elle offre ceci de remarquable que sur les quatre membres de phrases dont elle se compose, il y a trois membres de cinq mesures.
# Ar Pesqetaër.

| ◄ An Den hac eun Idol. | Ar Pesqetaër. | Ar C’has hac ar Razet.  ► |
FABL 75.
Ar Pesqetaër.
Eur pesqetaër a gemeras
E fleut, e roed, ma partias.
En tal ar mor en em rentet,
Var eur pes douar azeet,
Araug commanç e nep fesson,
E commanç gant e fleut da zôn ;
E c’himajin credi parfet
E tapje muin eus a bescqet.
P’en deus guelet ze innutil,
E tol e roed er mor subtil.
Eun nombr bras en devoa tapet,
Pa chassas gantàn e filet.
Pa denne ’nê eus e roedjou
Ne cessent oc’h ober lammou.
Craouadurien zod, emezàn,
Pa voan en imor da ganàn
Ne voac’h qet contant da zançzal ;
Bremàn ne red nemet tripal.
Sans moral.
Ar fablen a zisquel anât
Qement a so o deus gras vad,
Gred en ho amzer ha sezon,
N’en deus netra tout direson.
Mar bent diblasset, er c’hontrel,
Demeus ho etat naturel,
E vefont oll dister ha fall,
Pa vefont pauzet en tu-all.
Eun amzer a so da zançzal ;
Rejouissa, canna, farçzal ;
Eun all a so da hirvoudi,
Gant an anqen huanadi.
# Ar Pesq bian hac ar Pesqetaër.

Oberennoù damheñvel pe handelvoù all zo ivez, gwelout Ar pesketaer hag ar pesk bihan.
| ◄ Ar Zab hac an Drez. | Ar Pesq bian hac ar Pesqetaër. | An Den avaritius hac an Den avius.  ► |
FABL 100.
Ar Pesq bian hac ar Pesqetaër.
Eur pesqic bian o voelet
Gant eur pesqeter voa tapet,
A bede anezàn neuse
D’en lacqâd en dour adarre ;
Demeus a goff e vam ractal
E voa o paoues sortial ;
O vea qen neubeut a dra
Diontàn n’alje profita ;
A volonte teuï er ret
Pa vije huelloc’h cresqet.
Ar pesqeter inexorabl
D’an oll gomso-ze dereat :
Ma mignon, dezàn a laras,
Mèn n’en don qet a avis c’hoas
E ve deus ma dorn achapet
Eur prey hac a ve assuret,
N’en deus fors pegen bian ve
Na pegen neubeut a dalfe :
Goud a oun bremàn petra so
Mæs ne oun qet petra’m bezo.
Sans moral.
Guelloc’h eo ar pez a ve sur
Evit an treo diassur :
Guelloc’h eo ar presant bepret
Evit an treo da zonet.
Eur profit bian ell digas
Eur vech bennac eur profit bras.
# Ar Plac’h Dimezet gant Satan

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Ar plac’h dimezet (1846)
* Ar plac’h dimezet gand Satan (1867)
* Ar plac’h dimezet gand Satan (1883)
# Ar Plac’hig a Lorc’h

Oberennoù damheñvel pe handelvoù all zo ivez, gwelout Ar plac’hig a lorc’h.
| ◄ Ann Itron a Gergadio | Ar Plac’hig a Lorc’h | Ar Vates Fall ► |
Mar plij ganac’h a selaoufet Ur werz newez a zo savet ;
 Ur werz newez a zo savet, D’ur plac’hig iaouank hec’h eo grêt,
 ’D-eûs bet un abit lienn-gwenn, A gouste pemp skoed ar walenn.
 Pa oa ann abit-newe grêt, D’ar plac’hig iaouank ’eo plijet.
 Lec’h monet da bedi Doue, D’he c’honsideri eo hec’h ee.
 Un de, p’oa hi c’honsideri, Apparis ann Diaoul dirazhi ;
 Apparis ann Diaoul dirazhi, ’Vel ’n den-jentil d’hi saludi.
 Hag hen hag o lâret neuze : — Me ’garrie kaout ann abit-ze ;
 Ann abit-ze hag he ferc’henn A zo en kreis ma gourc’hemenn.
 Hag ebars un tri de goude ’Oa marw ar plac’hig iaouank-ze.
 Ha pa oe marw ha liennet, Hag ebars hic’h arched lakêt ;
 Hag ebars hic’h arched lakêt, Seis gwas vad n’hi gourrejent ket.
 O tont unan hag o lâret : — Rèd ’vo digorri ann arched !
 Ann arched pa eo digorret, Netra en-han na zo kavet ;
 Netra en-han na zo kavet, Nemet ur c’had hag hi sparlet ;
 Nemet ur c’had, sparlet ez oa, Un aer-wiber euz hi mesa.
Kriz a galon nep na oelje, Bars al lec’h-se nep a vije,
 Klewet pebeus da griadenn ’Rez o koueza ’n punz ann ifern !
 — Kristenienn ha kristenezed, Ar pec’het a c’hloar n’ douget ket ;
 Sonjet bars ar gurunenn-spern Lakêt da Jesus war he benn.
 Merc’hedigo iaouank, m’ho ped, Ar pec’hed a guz n’ douget ket ;
 N’ douget ket ar pec’hed a guz, Rag ann Diaoul a zo kuriuz.
Kanet gant Marc’harit Fulup. Mis Eost 1870.
# Ar Plac’hig hag ine he mam

Oberennoù damheñvel pe handelvoù all zo ivez, gwelout Ar plac’hig hag ene he mamm.
| ◄ Janedig ar Zorserez | Ar Plac’hig hag ine he mam | Trogadek ► |
* Eur plac’hig eus a baroz Blan,
* ’Deus goulennet gwelet he mam ;
* Gwelet he mam ha komz outi,
* Gant ar c’heuz bras he doa d’ezi.
TRADUCTION. — Une jeune fille de la paroisse de Blan — A demandé à revoir sa mère [après sa mort] ; — A revoir sa mère et à lui parler, — Tant elle la regrettait.
Chanté par Maryvonne Bouillonnec, Tréguier.
Chanté par Menguy et Léon, Carhaix.
# Ar Plac’h he daou bried

Oberennoù damheñvel pe handelvoù all zo ivez, gwelout Ar plac’h he daou bried.
| ◄ Mari ar C’habiten | Ar Plac’h he daou bried | An daou vanac’h hag ar plac’hig yaouank ► |
* Pa’z een me da wit dour da feunteun ’r Wazhalek.
* Ha me ’rankontr unan gwisket en ru skarlet.
TRADUCTION. — Comme j’allais chercher de l’eau à la fontaine de Gwashalec [ruisseau des saules] — Je rencomrai un homme vêtu d’écarlate rouge.
Chanté par Marie-jeanne le Bail, Port-Blanc.
Chanté par Maryvonne le Flem, Port-Blanc.
* Otro Doue, emei, penôs e vezo gret ?
* Dec’h e oan intanvez, hirie ’meus daou bried,
* Dec’h e oan intanvez, hirie ’meus daou bried,
* Da vet pini ane ec’h in me da gousket ?
TRADUCTION. — Seigneur Dieu, dit-elle, comment faire ? — Hier j’étais veuve, aujourd’hui j’ai deux maris (bis) ; — Vers lequel d’entre eux irai-je dormir ?
Chanté par Maryvonne Nicol, Plouguiel.
# Ar Paün hac ar Gru.

| ◄ Ar Marmous hac e Vugale. | Ar Paün hac ar Gru. | An Tigr hac al Louarn.  ► |
FABL 96.
Ar Paün hac an Gru.
Ar paün gant ar gru a voa
En e zy ho daou o coania ;
M’e mimprize en eur fesson
Hac en em vanti direson,
O tisque dezi e blun coant,
Dre ma voaint brao hac excelant.
Mæs ar gru, pa voel qement-ze,
Droug-contant eus e vanite,
O tezirout ober rabat
Deus e ourgouil eun tamic mad,
Evellen dezàn a laras :
Ya, da blun a so caer bras,
Ne eller qet d’ê ajouti
Netra a gaër na coantiri ;
Mæs eur boan vras a pe gante
O clascq nijeal var an tye,
Ha mèn gant ma re en em four
Da doulla memeus ar c’houmoul.
Sans moral.
Dre’r fablen-màn eo disquelet
E zeuz roët d’an oll loenet,
Da bep-hini tout e vertu.
E nerz, e adres hac e du
Capabl, ma c’heller lavaret
E zeo an oll satisfiet
Gant qement a proportion
Ma contant hon ompinion ;
Ha ze gant eur justiç qen bras
Ma zomp contant eus hor partach.
# Ar Penn-Moc’h

| ◄ Alanik al Louarn | Ar Penn-Moc’h | Mouzeres Schamdachemda ► |
Gant an dud holl eo disprijet. Gant ar chas eo diframmet. Nag en tiez, na var ar mez Ne c’houzanver al loen kez.
Stlejet ’vez d’ar marc’hajo, Dre an domder, dre ar glo ; Diskaret gant ar seller, Divac’hagnet gant bizier.
Meur a bobl ’ deus hen laket
E renk louz ar markenned,
Hag an hano a borc’hel
A zo eun insult marvel.
Penn-moc’h, a lar Madalen,
Da ian, leun e jigoden ;
Penn-moc’h, a lavar ar paour, D’an dosten karget a aour.
Red eo d’id, paour keaz porc’hel,
Dougen ha sparl ha minel,
Gouzanv kountel ar spazer
Da c’hedal hini al lazer.